Forskellen på at campere og parkere (raste) er relevant for dig som kører i autocamper. Reglerne tolkes forskelligt fra land til land, men generelt gælder fælgende:
Når du "raster" på en p-plads eller langs veje og motorveje, betyder det, at du parkerer for at hvile dig - fx. hvis du tager et hvil, slapper af eller spiser med henblik på at kunne fortsætte din kørsel forsvarligt. Hvis du derimod indtager et område for en periode med andet formål end blot at raste, fx ved at opholde dig på pladsen i en længere periode, slå lejr, have opslået markise, opstille campingmøbler mv., betragtes opholdet som campering - dette skal i stedet foregå på en campingplads.
Autocampere må parkere på alle parkeringspladser, så længe autocamperen kan holde inden for p-båsen. Er din autocamper for stor til at parkere på almindelige parkeringspladser, så skal du anvende særligt afmærkede autocamper-parkeringspladser, store båse eller parkere på andre måder, men lovligt.